"Арҭ аицлабрақәа даара иџьашьахуп. Хаз игоу аспорттә хкы аҳасабала иҿиозароуп ҳтәылаҿы ҳәа агәаанагара сымоуп. Убысҟак иалашыҩкны амцарцәаҩцәа аицлабрақәа ирылахәын, схаҭагьы исҭаххеит. Наԥшҩык иаҳасабала иазгәасҭарц сҭахуп, амцарцәаҩцәа азыҟаҵара бзиа шрымоу. Џьоукы-џьоукы ишырҭахыз еиԥш рхы рзаадмырԥшит аха иааидкыланы иуҳәозар, даара исгәаԥхеит разыҟаҵашьа, еилҟьа-еилӷәыцәӡа иҟоуп. Дара рыблақәа ирхыубаалартә иҟоуп изҿу аус бзиа ишырбо", — лҳәеит Кәарацхьелиаԥҳа арадио Sputnik Аԥсны амҩаԥгаҩ Алхас Манаргиа даниҿцәажәоз.